Diari Oficial de la Generalitat Valenciana


Sumari del DOGV 6776, del 17-05-2012 (2012/4770)

Convocatòria d'Assemblea General ordinària.
-------------------------------------------

### Dades del document

Número de DOGV
:   6776

Data del DOGV
:   17-05-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/4770


Organisme emissor
:   Caixa Rural San Jaime de Les Alqueries, SCOOP Crèd. V.

Tipus de document
:   Convocatòria

Convocatòria d'Assemblea General ordinària. [2012/4770]  
En compliment de l'acord adoptat pel Consell Rector d'aquesta entitat i de conformitat amb el que legalment i estatutàriament s'ha establit, són convocats tots els socis d'aquesta caixa rural per a celebrar l'Assemblea General ordinària, el pròxim dia 15 de juny de 2012, al saló social d'aquesta caixa rural, situat a Alquerías del Niño Perdido, carrer Sant Jaime, número 28 (1ª planta del Saló Recreatiu), a les 19.15 hores en primera convocatòria i a les 19.45 hores en segona, a fi de tractar dels diferents punts del següent  
Ordre del dia  
Primer. Examen i aprovació de la gestió social, dels comptes anuals i de l'informe de gestió de l'entitat corresponents a l'exercici 2011.  
Segon. Aprovació, si escau, de la proposta de distribució dels resultats de l'exercici 2011.  
Tercer. Aprovació, si escau, de la liquidació del pressupost d'ingressos i despeses del fons de formació i promoció cooperativa de 2011 i pla d'inversions i despeses d'aquest fons per a l'exercici en curs.  
  
Quart. Informació sobre el Grup Cooperatiu Caixes Rurals Unides (Grup CRU), i el contingut del seu contracte regulador. Votació assembleària, si escau, sobre incorporació al Grup Cooperatiu CRU i subscripció del seu contracte regulador. Adopció, si escau, dels acords complementaris i/o addicionals que pogueren ser necessaris derivats de la incorporació al Grup Cooperatiu CRU. Informació sobre la baixa en el Grup Cooperatiu Caixes Rurals del Mediterrani, CRM, per la incorporació al Grup Cooperatiu Caixes Rurals Unides i adopció dels acords que si escau corresponguen -condicionats a l'aprovació per part de l'entitat capçalera, Caixa Rural del Mediterrani, Ruralcaixa, Societat Cooperativa de Crèdit, dels acords correlatius que permeten aquesta eixida del Grup CRM. Proposta d'autorització al Consell Rector per a l'execució dels acords contemplats en aquest apartat.  
  
Cinqué. Informació i aprovació, si escau, de la proposta de modificació dels estatuts socials derivada de la incorporació al Grup Cooperatiu Caixes Rurals Unides: Substitució dels actuals articles 58, 59 i 60, que passen a denominar-se «Integració en el grup i règim jurídic», «Funcions de l'entitat capçalera» i «Competències delegades per la caixa en l'entitat capçalera», i del capítol VI en el qual estan continguts per un altre de nova redacció, que passa a denominar-se «Del Grup Cooperatiu Caixes Rurals Unides» i de l'entitat capçalera», i supressió de l'article 61. Introducció d'una nova disposició addicional segona i renumeració de l'actual disposició addicional.  
  
Sisé. Autorització expressa al Consell Rector perquè, per si mateix, puga completar, adequar, esmenar el text estatutari aprovat, en la mesura necessària per a poder complir les indicacions o esmenar les objeccions que poguera formular a aquest text l'organisme autorizador de la modificació estatutària o dels registres competents amb vista a aconseguir la seua autorització, qualificació i inscripció definitiva.  
Seté. Opció per l'aplicació, juntament amb la resta d'entitats del grup cooperatiu consolidable d'entitats de crèdit Caixes Rurals Unides (Grup CRU), del règim de consolidació fiscal regulat en el capítol VII del títol VII del Text Refós de la Llei de l'Impost de Societats, per al primer exercici fiscal que siga factible i/o aconsellable en vista de les circumstàncies concurrents, i per als següents.  
  
Vuité. Elecció per a la renovació estatutària de membres titulars i suplents del Consell Rector.  
Nové. Comunicació sobre la creació de la Fundació Caixalqueries, Fundació de la Comunitat Valenciana.  
Désé. Suggeriments i preguntes en relació als punts tractats en l'ordre del dia.  
Onzé. Aprovació de l'acta per la mateixa assemblea o si no designació de dos socis perquè, juntament amb el president, procedisquen a aprovar-la.  
  
Alquerías del Niño Perdido, 30 d'abril de 2012.- El president: Juan Carlos Monfort Vilar.  
Nota. Conforme al que es disposa en l'article 34 de la Llei de Cooperatives de la Comunitat Valenciana i en l'article 18 del Reial Decret 84/1993, de 22 de gener, els comptes anuals, l'informe de gestió, l'informe d'auditoria i els altres documents referents a les restants propostes sobre les quals ha de decidir l'Assemblea, es troben a la disposició dels socis al domicili social de l'entitat, on podran ser examinats, de 09.00 a 14.00 hores, durant tots els dies hàbils següents al de l'anunci de la present convocatòria, excepte dissabtes, i fins al dia de celebració de l'Assemblea. Els socis tenen dret a rebre gratuïtament, prèvia sol·licitud per escrit, còpia dels indicats documents.